google/wiki40b huggingface dataset:
Ferdinando Carulli

Biografi

Carulli dilahirkan di Naples (pada masa itu sebahagian daripada Kerajaan Naples), anak seorang cendekiawan. Seperti rakan sebayanya, beliau diajar teori muzik oleh seorang paderi yang juga seorang ahli muzik. Alat pertama Carulli ialah cello, tetapi beliau ketemu gitar dan menumpukan kehidupan kepada kajian dan pengembangan alat tersebut. Oleh sebab tiada pengajar gitar di Naples, Carulli mengembangakan gaya permainannya sendiri.
Carulli seorang pemetik gitar yang amat berbakat. Konsertnya amat popular di Naples dan beliau mula menjelajah Eropah. Carulli berkahwin dengan seorang wanita Perancis, Marie-Josephine Boyer, dan mempunyai seorang anak lelaki. Carulli mula menggubah muzik di Milan dan kemudiannya menetap di Paris selepas jelajah yang berjaya.
Kampung Datok

Poskod

Poskod yang digunakan di Kampung Datok, Kuala Nerang, Kedah ialah 06400.
Sendangsari, Pajangan

Poskod

Poskod yang digunakan di Sendangsari adalah 55751. Terdapat 3 buah desa di dalam daerah kecamatan Pajangan.
Gifhorn (daerah)

Gifhorn merupakan sebuah daerah yang terletak di negeri Niedersachsen, Jerman.
Asson

Asson merupakan sebuah komun di jabatan Pyrénées-Atlantiques di barat-daya Perancis.
Fasa jirim

Dalam sains fizikal, satu fasa adalah satu set keadaan sistem fizikal makroskop yang mempunyai komposisi dan ciri-ciri fizikal yang seragam (iaitu ketumpatan, struktur kristal, indeks biasan dan lain-lain). Contoh fasa yang paling biasa ialah pepejal, cecair dan gas. Selain itu, terdapat juga plasma, plasma quark-gluon, kondensasi Bose-Einstein, kondensasi fermion, jirim pelik (strange matter), hablur cecair, superfluid dan supersolid, serta fasa paramagnet dan feromagnet bahan bermagnet.
Fasa juga kadangkala dipanggil keadaan jirim, namun istilah ini boleh menyebabkan kekeliruan dengan keadaan termodinamik. Sebagai contoh, dua gas pada tekanan yang berlainan mempunyai keadaan termodinamik yang berbeza, tetapi keadaan jirim yang sama.
Limbungan kapal

Limbungan kapal (juga dipanggil galangan kapal) ialah tempat dimana kapal dibina dan diperbaiki.  Ia termasuklah kapal layar moden, kapal perang, kapal persiaran dan kapal kargo atau kapal penumpang yang lain.  Galangan kapal kadangkala lebih banyak dikaitkan dengan aktiviti penyelenggaraan dan kemudahan berbanding limbungan kapal, yang kadangkala lebih banyak dikaitkan dengan pembinaan awal.  Istilah-istilah ini lazimnya digunakan secara berganti, sebahagiannya kerana evolusi galangan dan limbungan sering menyebabkan ia berubah atau digabungkan peranannya.
Negara-negara dengan industri besar pembinaan kapal termasuklah Australia, Brazil, China, Croatia, Denmark, Finland, Perancis, Jerman, India, Ireland, Itali, Jepun, Belanda, Norway, Filipina, Poland, Romania, Rusia, Singapura, Korea Selatan, Sweden, Taiwan, Ukraine, United Kingdom, dan Vietnam. Industri pembinaan kapal lebih cenderung bertaburan di Eropah berbanding di Asia, kerana negara-negara Eropah cenderung mempunyai lebih banyak syarikat kecil, manakala negara-negara Asia cenderung mempunyai lebih sedikit syarikat besar.
Kebanyakan pembina kapal di Amerika Syarikat , adalah milik swasta, yang terbesar kepunyaan Industri Huntington Ingalls, iaitu kontraktor pertahanan berbillion-dollar, dan limbungan kapal tertua milik keluarga itu adalah Limbungan Kapal Colonna di Norfolk, VA. Limbungan kapal milik awam di AS ialah fasiliti Tentera Laut yang menyediakan kemudahan, bekalan dan baik pulih.
Limbungan kapal dibina berhampiran laut atau sungai yang ada pasang surut untuk memudahkan akses kapal mereka.  Di United Kingdom, sebagai contoh, limbungan telah di dirikan di sungai-sungai Thames (Raja Henry VIII membina limbungan di Woolwich dan Deptford pada tahun 1512 dan 1513), Mersey, Tees, Tyne, Wear, dan Clyde – yang terakhir berkembang menjadi pusat pembuatan kapal utama dunia.
Sir Alfred Yarrow mendirikan limbungannya berhampiran Thames di Pelabuhan London pada akhir abad ke-19 sebelum memindahkan ia ke utara tebing sungai Clyde di Scotstoun (1906–08). Limbungan kapal terkenal UK yang lain termasuklah limbungan Harland dan Wolff di Belfast, Ireland Utara, dimana kapal Titanic telah dibina, dan galangan kapal di Chatham, England berhampiran Medway di utara Kent.
Tapak limbungan yang besar akan mengandungi banyak kren, limbungan kering, landasan kapal, gudang bebas debu, kemudahan mengecat dan kawasan khusus yang sangat besar untuk pemasangan kapal. Setelah jangka hayat kapal berakhir, ia membuat perjalanan terakhir ke limbungan pemecahan kapal, sering berdekatan pantai di Asia Selatan. Mengikut sejarah, pemecahan kapal dilakukan di limbungan kering di negara-negara maju, tetapi upah tinggi dan peraturan alam sekitar telah mengakibatkan pemindahan industri ini ke wilayah-wilayah membangun.
Tan Cheong Heng

Tan Cheong Heng merupakan ahli politik dari DAP.Dalam Pilihan raya umum Malaysia 2008 beliau menang bertanding di kawasan Padang Lalang , negeri Pulau Pinang. Beliau bertanding atas tiket parti DAP dan mendapat 10520 undi dengan majoriti 4241 undi. Beliau sekarang merupakan ahli Majlis Perbandaran Seberang Perai.
Koki Morita

Kerjaya kelab

Koki Morita memulakan kerjaya profesionalnya pada tahun 2018 ketika bersama Tokyo Verdy.
Cikahuripan, Kadudampit

Poskod

Poskod yang digunakan di Cikahuripan adalah 43153. Terdapat buah desa di dalam daerah kecamatan Kadudampit.
Agent Cody Banks 2: Destination London

Pelakon

Filem ini turut disertai oleh beberapa orang pelakon terkenal, antaranya adalah Frankie Muniz, Anthony Anderson, Hannah Spearritt

Ringkasan

With all-new gadgets, high-flying action, exciting chases and a wisecracking new handler, Derek (Anthony Anderson), Cody has to retrieve the device before the world's leaders fall under the evil control of a diabolical villain. Dir
Börgerende-Rethwisch

Börgerende-Rethwisch merupakan sebuah munisipaliti terletak di daerah Rostock, Niedersachsen, Jerman.
Kampung Batu Tangga

Poskod

Poskod yang digunakan di Kampung Batu Tangga, Kuala Klawang, Negeri Sembilan ialah 71600.
Datu Alun

BERASAL DARI KERABAT DIRAJA

Beliau adalah anak kepada Datu Alam Muhammad, kerabat diraja dan penjaga waris kepada Kesultanan Bolongan. Semasa di Tarakan, berlaku suatu peristiwa yang mengakibatkan kekanda Datu Alun ditangkap oleh pihak Belanda. Keadaan ini menjadikan suasana tidak menentu dan memungkinkan keselamatan Datu Alun tidak terjamin sama ada di Tarakan ataupun di Tanah Bolongan sendiri.

BERHIJRAH KE SERUDONG

Pada tahun 1889, Datu Alun bersama adiknya Datu Basteri dan pengikut-pengikutnya meninggalkan Tanah Bolongan dan berhijrah ke Serudong dan utara Pulau Sebatik. Ketika itu sudah terdapat penempatan bangsa Melayu Tidung di Kalabakan yang juga sebahagian kawasan jajahan Kesultanan Bolongan. Pada mulanya Datu Alun menetap di Tanjong Jawa sebuah tempat di Pulau Sebatik namun tidak berapa lama kemudian, beliau telah membuka penempatan yang lebih sesuai dan strategik untuk beliau dan pengikut-pengikutnya di Serudong di sempadan jajahan British.

BERPENGARUH DI KALABAKAN

Disebabkan kedudukannya sebagai kerabat diraja Kesultanan Bolongan, Datu Alun telah menjadi seorang yang sangat berpengaruh kepada penduduk di Kalabakan. Kalabakan adalah sebagai daripada tanah pemerintahan Kesultanan Bolongan dan rakyat turut membayar cukai kepada Sultan Bolongan. ( Pada tahun 1891, Habib Sheikh pernah menjadi wakil Sultan Bolongan untuk memungut cukai di Kalabakan manakala pemimpin masyarakat di Kalabakan pada ketika itu ialah Bujong Seripa.)

DIIKTIRAF OLEH BRITISH

Pihak British juga mengiktiraf kedudukan Datu Alun sebagai pemerintah Serudong ini dan mengelarkan beliau sebagai wakil dan kerabat Kesultanan Bolongan. Semasa menjadi pemimpin masyarakat di Serudong, Datu Alun telah menjalinkan yang baik dengan pemerintah British di Tawau. Beliau juga sememangnya hubungan yang rapat dengan Bujong Seripa, pemimpin masyarakat di Kalabakan dan Sarip Ali, pemimpin masyarakat di Tawau.

HANYA TINGGAL KENANGAN

Namun, setelah berpuluh tahun Datu Alun bersama pengikut-pengikutnya membuka penempatan di Serudong dan memakmurkannya akhirnya penempatan tersebut kini tinggal sejarah. Ini berlaku setelah Datu Alun bersama para pengikutnya kembali ke Tanjung Selor, Bolongan kerana telah lanjut usia dan mahu mangkat di sana. Yang kini kini hanyalah berapa perkuburan lama ( termasuk makam puteri Datu Alun yang bernama Putri Dayang ) yang menjadikan bukti tinggalan sejarah kewujudan pemerintahan Datu Alun di Serudong suatu masa dulu.
Grevenkrug

Grevenkrug merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Ojen

Ojen merupakan sebuah kawasan perbandaran yang terletak di wilayah Málaga, Andalusia, Sepanyol
Albumin

Albumin (daripada istilah bahasa Latin: albumen "putih (telur); putih telur kering") merupakan keluarga protein globular, antara jenis yang paling biasanya adalah albumin serum. Semua protein dalam keluarga albumin ini larut dalam air, larut sederhana dalam larutan garam pekat, serta mengalami penyahaslian haba. Albumin biasanya ditemui dalam plasma darah dan mempunyai ciri yang berbeza daripada protein darah yang lain di mana pengglikosilannya tidak berlaku. Bahan-bahan yang mengandungi albumin seperti putih telur dikenali sebagai albuminoid.
Terdapat beberapa protein pengangkutan darah yang saling berkait rapat dari segi evolusinya termasuk albumin serum, alpha-fetoprotein, protein pengikat vitamin D dan afamin.
Albumin mengikat kepada reseptor permukaan sel iaitu albondin.

Fungsi

Albumin serum ialah protein utama dalam darah manusia. Ia mengikat kation air (seperti Ca²⁺, Na⁺ dan K⁺), asid lemak, hormon, bilirubin, tiroksin (T4) dan farmaseutikal (termasuk barbiturat): fungsi utamanya mengawal tekanan onkotik darah. Alfa-fetoprotein (alpha-fetoglobulin) adalah protein plasma janin yang mengikat pelbagai jenis kation, asid lemak dan bilirubin. Protein-protein khas mengikat kepada vitamin D dan bahan metaboliknya serta juga asid lemak. Takat isoelektrik albumin ialah 4.9.

Serum albumin

Albumin serum ialah protein plasma darah yang paling banyak dihasilkan dalam hati serta membentuk sebahagian besar semua protein plasma. Serum albumin membentuk kira-kira 50% daripada protein plasma manusia.
Albumin serum memainkan peranan penting dalam mengawal isipadu darah dengan mengekalkan tekanan onkotik (juga dikenal sebagai tekanan osmotik koloid) pembuluh darah. Ia juga berfungsi sebagai pembawa molekul berketelarutan air rendah dengan mengasingkan ciri hidrofobiknya, termasuk hormon, garam hempedu, bilirubin tidak berkonjugat, asid lemak bebas (apoprotein), kalsium, ion (transferin), dan beberapa jenis dadah seperti warfarin, fenobutazon, klofibrat dan fenitoin. Untuk sebab inilah albumin serum kadangkalanya disebut sebagai "teksi" molekul . Perebutan antara dadah-dadah ini untuk tapak mengikat kepada albumin boleh menyebabkan interaksi dadah dengan meningkatkan pecahan bebas salah satu dadah yang dikehendaki lalu menjejaskan keupayaan dadah tersebut.
Herbsleben

Herbsleben merupakan sebuah kawasan perbandaran terletak di daerah Unstrut-Hainich, Thüringen, Jerman.
Tidur

Tidur (Tulisan Jawi: تيدور) ialah keadaan rehat badan semula jadi yang dialami seluruh dunia fauna. Tidur diamalkan oleh semua mamalia dan burung, dan turut diperhati pada kebanyakan reptilia, amfibia dan ikan. Bagi manusia, mamalia-mamalia lain, dan kebanyakan besar haiwan-haiwan lain yang pernah dikaji — seperti ikan, burung, semut, dan bari-bari — tidur secara kerap adalah penting untuk kemandirian. Namun, tujuan tidur tidak jelas sepenuhnya, sebaliknya masih menjadi titik tengah kaji selidik yang berterusan.

Masa tidur

Masa tidur dikawal oleh jam sirkadian, melalui homeostasis dan keinginan (bagi manusia). Jam sirkadian ini, iaitu suatu alat dalaman yang menjaga masa, berubah-ubah suhu dan mengawal enzim ini, berfungsi seiring dengan adenosina, iaitu neurotransmiter yang menghalang kebanyakan proses badan yang dikaitkan dengan kebangkitan. Adenosina dihasilkan sepanjang siang, dan tahap adenosina yang tinggi akan menyebabkan rasa mengantuk. Bagi haiwan jaga siang, rasa mengantuk berlaku apabila unsur sirkadian menyebabkan keluarnya hormon melatonin dan pengurangan suhu badan teras secara beransur-ansur. Pengaturan masa ini dipengaruhi oleh kronotaip seseorang. Ritma sirkadian itulah yang menentukan pengaturan masa terbaik bagi satu episod tidur yang distrukturkan dengan betul dan berpulih.

Hutang tidur

"Hutang tidur" adalah kesan kekurangan rehat dan tidur; hutang sebegini yang besar boleh mengakibatkan keletihan mental dan fizikal. Para saintis tidak sebulat suara mengenai berapa banyak hutang tidur yang boleh dikumpul atau kejadian hutang tidur di kalangan orang dewasa makin menjadi-jadi di negara-negara berindustri atau pada zaman-zaman terkini. Ada kemungkinan bahawa kanak-kanak masyarakat Barat zaman sekarang makin kurang tidur berbanding zaman dahulu.
Les Sables-d'Olonne

Les Sables-d'Olonne ialah sebuah komun di jabatan Vendée di wilayah Pays de la Loire barat Perancis.
Jonathan Tah

Kerjaya kelab

Tah memulakan kerjayanya di Altona 93. Seterusnya beliau sertai SC Concordia sebelum berpindah ke Hamburger SV. Pada 4 Ogos 2013, Tah melakukan penampilan pertamanya untuk Hamburger SV pada perlawanan Piala DFB menentang SV Schott Jena. Beliau kemudian melakukan penampilan sulungnya di Bundesliga pada 21 September 2013 ketika tewas 2-0 kepada Werder Bremen.
Pada 1 September 2014, beliau dipinjam ke Fortuna Düsseldorf selama setahun. Pada 15 Julai 2015, beliau menandatangani kontrak lima tahun bersama Bayer Leverkusen.

Kerjaya antarabangsa

Tah menerima panggilan pertama oleh pasukan kebangsaan Jerman pada Mac 2016 untuk perlawanan persahabatan menentang England dan Itali. Beliau melakukan penampilan pertamanya pada perlawanan antarabangsa ketika menentang England. Beliau menggantikan Mats Hummels pada separuh masa dan perlawanan berkesudahan Jerman tewas 3-2. Beliau telah dipanggil untuk ke Euro 2016 bagi menggantikan Antonio Rüdiger.
Nastätten (Verbandsgemeinde)

Nastätten merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Kampung Tanjong Musang

Poskod

Poskod yang digunakan di Kampung Tanjong Musang, Pokok Sena, Kedah adalah 06400.
Wanita Terindah

Sinopsis

Mengisahkan Fahim (Fattah Amin), seorang jurugambar di sebuah syarikat penerbitan majalah yang memiliki perwatakan yang panas baran, kurang penyabar dan degil. Namun begitu, beliau yang merupakan seorang anak tunggal begitu akrab dan menyayangi ibunya (Liza Othman), sehingga menamakan wanita itu ‘Wanita Terakhir’-nya dan tiada wanita lain yang mungkin mampu menandingi ibunya.
Mungkin kerana begitu menghargai pengorbanan ibunya selama ini yang membesarkan beliau secara bersendirian, Fahim begitu terkesan apabila ibunya membawa pulang seorang anak istimewa dari pusat jagaan yang mana ibunya berkhidmat sebagai seorang sukarelawan. Fahim tidak dapat menerima kehadiran Fikri (Adam Mika) dan mula memberontak di awal kemunculan anak ini di rumahnya.
Namun begitu, rakan sekerja Fahim yang juga merupakan seorang wartawan, Nuryn (Nur Fazura) berjaya mengubah persepsi Fahim akan Fikri dan beliau kemudiannya mula menerima anak kecil ini.
Namun begitu, tatkala mereka mula meniti kebahagiaan sebagai sebuah keluarga, kecelakaan tiba-tiba menimpa keluarga ini dan Fahim kehilangan seorang insan tersayang. Bagaimanakah Fahim menerima ketentuan ini? Adakah beliau semakin memberontak sehingga melukakan hati mereka yang selama ini sentiasa berada di sisinya? Atau beliau redha dan menerima ini sebagai satu ujian dari Yang Maha Esa.
.cx

.cx adalah domain peringkat tinggi kod negara Internet untuk Pulau Krismas.
Sherrill Milnes

Sherrill Milnes, lahir pada Januari 10, 1935, ialah penyanyi bariton opera dari Amerika Syarikat yang terkenal dalam peranan-peranan gubahan penggubah Giuseppe Verdi. Dari pertengahan tahun 1960an sehingga tahun 1997, beliau kerap dikaitkan dengan salah sebuah rumah opera terkenal dunia, Metropolitan Opera yang terletak di bandaraya New York.
Beliau memiliki suara bariton tinggi dan legato yang kemas dengan satu gaya berirama yang tajam; tambahan pula dengan paras rupa yang tampan dan penampilan yang segak . Beliau membuat penampilan yang pertama di Metropolitan Opera pada tahun 1965. Tidak lama selepas itu, Milnes membuat persembahan antarabangsa menjadikan beliau bariton Verdi yang amat terkenal pada tahun-tahun 70an dan 80an.
Beliau adalah seorang artis yang amat kreatif; kerap membuat persembahan dan rakaman bersama Plácido Domingo dan Luciano Pavarotti.

Masa muda

Milnes dilahirkan di Downers Grove, Illinois, anak kepada peladang ternakan lembu. Beliau mula menunjukkan bakat dan minat terhadap pelbagai jenis musik dari kecil lagi. Selain dari bakat nyanyian, beliau juga mahir bermain banyak jenis alat-alat muzik seperti piano, biola, viola, bes berkembar, klarinet, dan tuba. Walaupun pada masa itu, minat nyanyian beliau masih tidak kearah nyanyian opera, namun beliau dikatakan kerap menyanyi kepada lembu-lembu bapanya, dan pernah sekali mencuba menbuat cara "ketawa" ala opera.
Milnes belajar muzik di Drake University dan Northwestern University, dengan cita-cita untuk menjadi seorang guru muzik. Namun, segala-galanya bertukar setelah tamat pengajian, apabila beliau menjadi perintis di Santa Fe Opera.

Karier

Milnes memulakan karier opera bersama Boston Opera Company pada tahun 1960. Beliau menyertai teater opera anjuran Boris Goldovsky, dan membuat debut sebagai Masetto dalam Don Giovanni. Pada tahun 1961, beliau membuat debut di Baltimore Opera sebagai Gérard dalam André Chénier.
Pada tahun 1964, Milnes membuat persembahan opera Faust gubahan penggubah Charles Gounod, memegang peranan Valentin di New York City Opera. Peranan itu juga merupakan peranan yang beliau persembahkan untuk debut beliau di Metropolitan Opera pada tahun 1965.
Semenjak dari itu, Milnes telah membuat banyak persembahan di rumah-rumah opera terkenal dunia. Namun begitu, persembahan Milnes di dalam opera gubahan Verdi yang berjudul Luisa Miller pada tahun 1968 adalah persembahan yang membuat beliau terkenal di peringkat antarabangsa.
Pada awal tahun 80an, Milnes mula menghadapi masalah suara namun beliau kerap cuba atasinya. Walaupun beliau masih aktif menyanyi sehingga ke hari ini, jumlah persembahan beliau sudah mula berkurangan. Milnes kini merupakan Professor emeritus dalam bidang vokal di Universiti Northwestern.
Kde domov muj

Kde domov můj? (Di mana kediamanku?) adalah lagu kebangsaan Republik Czech dan telah digunakan sejak merdeka pada 1993. Di dalam negara lama Czechoslovakia, lagu ini merupakan bahagian pertama dalam lagu kebangsaan negara tersebut, dengan lagu kebangsaan Slovakia merangkumi bahagian kedua.
Lagu ini digubah oleh komponis František Škroup dan penulis drama Josef Kajetán Tyl sebagai sebahagian daripada cerita komedi Fidlovačka aneb žádný hněv a žádná rvačka (Fidlovačka, atau tiada amarah dan pergaduhan). Ia dipentaskan buat pertama kali di Stavovské Divadlo (Teater Estates) di Prague pada 21 Disember 1834. Lagu ini pada asalnya memiliki lebih dari satu stanza, tetapi kini, hanya stanza pertama digunakan untuk lagu kebangsaan dan yang lain dilupakan.

Lirik

Kde domov můj,

kde domov můj?

Voda hučí po lučinách,

bory šumí po skalinách,

v sadě skví se jara květ,

zemský ráj to na pohled!

A to je ta krásná země,

země česká, domov můj,

země česká, domov můj!

Terjemahan

Di mana kediamanku?

Di mana kediamanku?

Buihan air di sepanjang ladang

Hutan cemara di tebing tinggi

Bunga musim semi berseri

Pandangan syurga di bumi!

Dan inilah negeri indah itu,

Tanah Czech, kediamanku,

Tanah Czech, kediamanku!
Ryan Mendes

Karier

Mendes memulakan kariernya bersama Batuque FC dan pada tahun 2008 dia dijual kepada Le Havre AC, dimana dia bermain perlawanan Ligue 1 pertamanya pada 13 Mei 2009 menentang AS Saint-Étienne.

Karier antarabangsa

Dia juga merupakan ahli pasukan kebangsaan bawah-21 Tanjung Verde.
Avogadrit

Sejarah

Mineral ini ditemui oleh ahli mineralogi Itali Ferruccio Zambonini pada 1926. Beliau menganalisis beberapa samepl daripada fumarol volkano yang hampir dengan Gunung Vesuvius dan dari pulau-pulau Lipari. Beliau menamainya sempena ahli sains Itali Amedeo Avogadro (1776–1856).
Holodomor

Holodomor (dalam bahasa Ukraine: Голодомор) ialah peristiwa pembunuhan dan kebuluran beramai-rami pada 1932-1933 di Ukraine. Hampir 7 juta mati kebuluran akibat regim kezaliman Kesatuan Soviet yang mengamalkan dasar Josef Stalin dengan tujuan menghapuskan semangat kebangsaan rakyat Ukraine. Seramai 25,000 penduduk kampung meninggal dunia setiap hari atau pada kadar 1,000 orang sejam atau 17 orang seminit. Purata jangka hayat penduduk Ukraine pada 1933 ialah 7.3 tahun bagi lelaki dan 10.9 tahun bagi wanita, manakala dalam kalangan kanak-kanak, satu daripada setiap tiga orang, meninggal dunia.
Peristiwa ini sama dahsyatnya dengan peristiwa "Holokus" yang dilakukan oleh Adolf Hitler terhadap kaum Yahudi di Jerman.
Sejarawan Kesatuan Soviet menyembunyikan segala fakta kekejaman negara tirai besi itu semasa menjajah dan menguasai Ukraine. Tetapi sejarawan British Robert Conquest dalam bukunya bertajuk "The Harvest of Sorrow" menjelaskan peristiwa itu dengan jelas.

Taktik yang digunakan

Pada 1932, kerajaan Soviet mengenakan denda dengan cara merampas bijirin serta bahan makanan lain daripada kampung yang tidak mematuhi kuota pemerolehan bijirin dan produk pertanian yang sengaja dikenakan dengan amat tinggi. Perniagaan runcit diharamkan di daerah luar bandar dan ini menyebabkan petani tidak dapat membeli roti yang menjadi makanan utama penduduk di sana. Kerajaan melaksanakan sistem senarai hitam yang mencegah penjualan barangan seperti minyak tanah, mancis serta barang keperluan lain kepada kawasan pertanian dan individu sebagai hukuman kerana tidak membuat penghantaran bijirin yang tertunggak.

Ulang tahun ke-75 memperingati tragedi

Parlimen 19 buah negara memberi penghormatan terhadap mangsa Holodomor dan mengutuk dasar yang diamalkan regim Josef Stalin. Parlimen Eropah yang mewakili 23 negara Kesatuan Eropah meluluskan resolusi mengutuk kekejaman Holodomor sebagai "suatu jenayah terhadap kemanusiaan". 13 negara lain memperakukan peristiwa itu sebagai tindakan pembunuhan terhadap rakyat Ukraine.
Pada 30 November 2008, Duta besar Ukraine ke Malaysia Oleksandr D. Shevchenko menggesa Kementerian Pelajaran Malaysia memasukkan tragedi kebuluran di Ukraine itu dalam buku teks sejarah Malaysia. Tujuannya agar meningkatkan kesedaran rakyat Malaysia tentang "peristiwa paling menyayat hati yang berlaku dalam sejarah manusia apabila hak asasi manusia dicabul dengan sewenang-wenangnya.
Hannah Tan

Biografi

Hannah Tan yang berketurunan kacukan Cina (sebelah bapa) dan Kelabit (sebelah ibu) menempa nama setelah mendapat tempat ketiga dalam Miss Global Petite International World Finals 2002/2003 di Montreal, Kanada.
Setelah itu, beliau memasuki persada televisyen Malaysia dan muncul dalam berpuluh-puluh iklan (cetak dan TV) serta juga ditampilkan dalam banyak rencana akhbar dan majalah. Belaiu juga memainkan peranan pengacara bagi rancangan seperti Ringgit Sense, Motorsports@Petronas dan What Women Want.
Belaiu mengeluarkan album berbahasa Inggeris berjudul "Crossing Bridges" yang diikuti dengan single khusus perayaan Krismas berjudul "Timeless Christmas". Single pertamanya ialah "In Between" yang memenangi kategori Pop Terbaik di Anugerah MET 10 2006.
Belaiu pernah muncul dalam majalah-majalah Cleo, Her World, KLUE, Cinema Online, HOT, FHM, Eve Adam*, Traffic, dan Stuff.
Pada tahun 2007, saluran anime Animax melantik Hannah sebagai duta produk mereka, sekaligus menjadikan beliau duta "live-action" pertama bagi rangkaian animasi ini.
Pada Januari 2008, Tan berlakon dalam telefilem Bezanya Cinta.
Hannah menerima tawaran Afdlin Shauki untuk membintangi filem My Spy di mana beliau memegang watak sebagai ejen perisik Interpol.

Kehidupan peribadi

Beliau berkahwin dengan Bryan Lee pada 2014.